Mødet er åbnet. Jeg vil bede medlemmerne om igen at indtage deres pladser.
Det punkt, der er opført som nr. 1 på dagsordenen, kan kun med Tingets samtykke behandles i dette møde. Der stemmes derfor om samtykke til behandling af punkt 1 på dagsordenen, og der skal som bekendt være et flertal på tre fjerdedele for at give et sådant samtykke.
Der kan stemmes. Afstemningen slutter. For stemte 91 (S, V, DF, SF, RV, EL, KF, LA, FG og ALT), imod stemte 2 (NB), hverken for eller imod stemte 0. Samtykket er givet.
Der er stillet ændringsforslag. Jeg skal spørge, om der er nogen, der ønsker at udtale sig. Da det ikke er tilfældet, er forhandlingen sluttet, og vi går til afstemning.
Ønskes der afstemning om ændringsforslag nr. 1, tiltrådt af udvalget med undtagelse af Nye Borgerlige? Det er vedtaget. Jeg foreslår, at lovforslaget går direkte til tredje behandling uden fornyet udvalgsbehandling, og hvis ingen gør indsigelse, betragter jeg dette som vedtaget. Det er vedtaget.
Der er ikke mere at foretage i dette møde, men vi skal lige om lidt stemme igen. Næste møde afholdes i dag om 15 minutter, hvor vi starter med afstemning og tredje behandling af L 61. Derefter fortsætter vi med førstebehandlingerne.